Velgerne i Hamar hadde 11 listealternativer: A, SV, R, Sp, KrF, V, H, Frp, MdG, PP og den lokale By- og bygdelista, som har vært kommunens største. Lista fikk imidlertid mer enn halvert si opplsutning denne gangen, ned 23,9 prosentpoeng til 18,1 prosent (et tap på 9 mandater). Dermed er både Arbeiderpartiet (opp 11,9 til 37,1) og Høyre (opp 11,8 til 18,9) større enn By- og bygdelista. Valgdeltakelsen var på 67,0 prosent. Kommunen deltok i forsøket med stemmerettsalder 16 år.